A MAGYAR VIZIBOGLÁRKÁK 43 



Általánosságban még megjegyezzük itt, hogy a fölsorolt 

 formákon kívül vizeinkben még sok átmeneti és közbenső alak 

 nő, amelyek különböző apró eltérések és bélyegek által tűnnek 

 ki, s ezért nem egyeznek meg mindenben az itt felsorolt for- 

 mákkal. Mégsem lehetett őket egyenkint fölhozni, mert még 

 további vizsgálatok és feldolgozások tárgyát kell képeznie annak, 

 hogy vájjon állandó alakok-e, avagy csak múlékonyak, amelyek 

 létüket a puszta véletlennek köszönve, épp oly gyorsan, ahogy 

 megjelentek, el is tűnnek. 



A mondottakat összefoglalva megállapíthatjuk, hogy az 

 eddig ismert honi vízíboglárkák egyike sem áll már a legalsó 

 fokon, a pusztán vegetatív szaporodásnál ; sőt kimondhatjuk, hogy 

 valamennyi hazai viziboglárkánknak, kisebb vagy nagyobb mér- 

 tékben ugyan, de megvan a légbeli élethez való alkalmazkodás 

 képessége ; továbbá, hogy ezen mértéket a vázolt három fokozat 

 jellemzi, amely három fokozatban e mérték morfológiailag is kife- 

 jeződik. 



* 



Hogyan fognak víziboglárkáink a jövő évszázadokban tovább 

 alkalmazkodni, vájjon lefelé vagy fölfelé tartó irányt fognak-e 

 követni és hogy mily képet fog tavaink és folyóink, patakjaink 

 és mocsaraink növényzete évezredek multán nyújtani : annak 

 csak költőinknek fantáziája a megmondhatója — és merem 

 állítani, hogy a természetkutatók közt is sok gazdag fantáziájú 

 költő van — ; ám a komoly, kötelességének tudatában levő és 

 lelkiismeretes természetbúvárnak, akinek szemében a tudomány 

 nem játékot, hanem objektív természetmegismerést jelent, a kér- 

 désre is csak egy becsületes felelete lesz : ignoramus. 



(A növénytani szakosztály 1918. évi március hó 13-án tartott üléséből.) 



Schílberszky K,: Javaslat a fekete gabonarozsda 



tárgyában. 



Szinte felesleges e helyen azokra a mérhetetlen károkra 

 rámutatni, amelyeket a fekete gabonaroj'sda a gabonatermő orszá- 

 gok mindegyikében okoz és amelyeknek a mérve csupán csak a 

 megfelelő biológiai hatásokat kiváltó különböző évi meteorológiai 

 viszonyok szerint ingadozik, azaz : fokozottabb vagy mérsékeltebb 

 hatású szokott lenni. A mezőgazdasági szakkörök előtt ugyan- 

 csak nem szükséges fejtegetni azt a szoros — régebben beiga- 

 zolt — kapcsolatot, amely a fekete gabonarozsda {Puccinia gra- 

 minis Pers.) és a borbolya-cserje {Berberis vulgáris L.) között 

 kétségtelen módon fennforog, amennyiben t. i. a fekete gabona- 

 rozsda a borbolya-cserjén élő aecidium-telepek spórái által idézte- 

 tik elő. 



